|  |  |
| --- | --- |
|  | **RÁMCOVÁ ZMLUVA č. xx/2021/103** |

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

medzi

|  |  |
| --- | --- |
| Sídlo:Štatutárny orgán: IČO:IČ DPH: | **Pôdohospodárska platobná agentúra**Hraničná 12, 81526 Bratislava, Slovenská republikaMgr. Jozef Kiss, MA – generálny riaditeľ30794323SK2021781630 |

 Bankové spojenie:

 Číslo účtu:

(ďalej len ako „Objednávateľ“)

|  |  |
| --- | --- |
| a |  |
| Sídlo: |  |
| Štatutárny orgán: |  |
| IČO: |  |
| DIČ: |  |
| IČ DPH: |  |

 Bankové spojenie:

 IBAN:

 SWIFT:

|  |
| --- |
|  Zapísaný:(ďalej len ako „Dodávateľ“) |

(ďalej spolu „Objednávateľ“ a „Dodávateľ“ aj ako „Zmluvné strany“)

PREAMBULA

1. Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) verejné obstarávanie na predmet zákazky Servis a údržba multifunkčných zariadení pre potreby PRV II (ďalej len „verejné obstarávanie“).
2. Na základe vyhodnotenia ponúk vo verejnom obstarávaní bola vybraná ponuka Dodávateľa ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa Zmluvné strany v slobodnej vôli a v súlade s platnými právnymi predpismi Slovenskej republiky (ďalej len „SR“) rozhodli uzatvoriť túto Zmluvu.

**Článok I.**

Predmet Zmluvy

1. Predmetom tejto Zmluvy je úprava vzájomných práv a povinností Zmluvných strán v súvislosti so záväzkom Dodávateľa dodať tovar a služby na základe požiadaviek uvedených v Prílohe č. 1, ktorá tvorí neoddeliteľnú súčasť tejto Zmluvy (ďalej len „predmet plnenia“) a v súvislosti so záväzkom Objednávateľa riadne a včas poskytnutý predmet plnenia od Dodávateľa prevziať a zaplatiť mu zaň cenu dohodnutú v súlade s článkom II tejto Zmluvy.
2. Dodávateľ sa zaväzuje dodať náhradné diely a vykonať servis multifunkčných zariadení Triumph Adler (poskytnúť predmet plnenia) na základe jednotlivých objednávok Objednávateľa. Predpokladané počty a jednotkové ceny sú uvedené v Prílohe č. 1 tejto Zmluvy.
3. Predmetom tejto Zmluvy v zmysle ods. 1 tohto článku je dohoda Zmluvných strán najmä o:
4. jednotkových cenách predmetu plnenia v zmysle prílohy č. 1;
5. podmienkach vystavenia čiastkových objednávok Objednávateľom;
6. ostatných právach a povinnostiach Zmluvných strán.
7. Dodávateľ bude dodávať/poskytovať predmet plnenia Objednávateľovi na základe a za podmienok stanovených v čiastkových objednávkach vystavených v súlade s touto Zmluvou.
8. Servisné práce, dodávky náhradných dielov a spotrebného materiálu sa budú uskutočňovať v sídle Objednávateľa a v jednotlivých regionálnych pracoviskách Objednávateľa, a to v nasledovných mestách: Bratislava, Dolný Kubín, Trenčín, Žilina, Levice, Nitra, Nové Zámky, Dunajská Streda, Trnava, Prešov, Košice, Michalovce, Poprad, Rimavská Sobota, Zvolen.
9. Zmluvné strany berú na vedomie, že predpokladaný rozsah predmetu plnenia uvedený v prílohe č. 1 tejto Zmluvy nie je záväzný na plnenie Zmluvy a jednotlivé plnenia bude Dodávateľ vždy realizovať na základe požiadavky Objednávateľa a ním vystavenej objednávky.

**Článok II.**

Cena a platobné podmienky

1. Celková maximálna cena za dodanie/poskytnutie predmetu plnenia je stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov vo výške:

xx EUR bez DPH / xx EUR s DPH

(slovom: bez DPH / s DPH)

1. Jednotkové ceny predmetu plnenia sú stanovené dohodou zmluvných strán v zmysle § 3 zákona č. 18/1996 Z. z. o cenách v znení neskorších právnych predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších právnych predpisov a vyplynuli zo súťažných ponúk dodávateľov predložených vo verejnom obstarávaní. Jednotkové ceny sú určené v Prílohe č. 1 tejto Zmluvy.
2. Celková ako aj jednotkové ceny sú konečné a zahŕňajú všetky náklady Dodávateľa spojené s realizáciou predmetu plnenia, potrebné príslušenstvo, dopravu na konkrétne pracovisko Objednávateľa vrátane všetkých poplatkov a príplatkov. K zmene ceny môže prísť iba v prípade legislatívnych zmien, ktorými sa zmení sadzba DPH.
3. Dodávateľ po riadnom a včasnom splnení predmetu plnenia v zmysle objednávky vystaví faktúru, pričom fakturovaná cena je určená súčtom cien za objednaný a dodaný predmet plnenia. Faktúra musí spĺňať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať náležitosti podľa príslušných právnych predpisov, prípadne bude obsahovať nesprávne alebo neúplné údaje, Objednávateľ je oprávnený faktúru v lehote splatnosti vrátiť Dodávateľovi na prepracovanie. Novej (opravenej) faktúre plynie nová tridsať (30) dňová lehota splatnosti, a to odo dňa jej doručenia do sídla Objednávateľa.
4. Neoddeliteľnou prílohou faktúry bude servisný protokol, z ktorého bude vyplývať, aké služby a v akom rozsahu (trvanie s uvedením príslušného počtu hodín alebo dní poskytnutých služieb) alebo aké náhradné diely, tovar boli za fakturované obdobie Objednávateľovi poskytnuté. Objednávateľ prostredníctvom osoby oprávnenej potvrdí súpis poskytnutého predmetu plnenia za príslušné obdobie poskytovania služby podpísaním servisného protokolu. Zodpovednosť Dodávateľa za poskytnutie predmetu plnenia podľa príslušných platných a účinných všeobecne záväzných právnych predpisov nie je jej prevzatím dotknutá.
5. Lehota splatnosti faktúr je 30 dní odo dňa jej doručenia Objednávateľovi. Faktúra sa považuje za uhradenú dňom odpísania fakturovanej ceny z účtu Objednávateľa na účet Dodávateľa.
6. Predmet zmluvy je financovaný zo zdrojov Európskeho poľnohospodárskeho fondu pre rozvoj vidieka v rámci opatrenia Technická pomoc Programu rozvoja vidieka SR 2014-2020 a zo štátneho rozpočtu.
7. Objednávateľ neposkytuje žiadne preddavky ani zálohy a nezodpovedá za omeškanie platieb, ktoré budú zapríčinené zo strany jeho peňažného ústavu.

**Článok III.**

Spôsob plnenia Zmluvy

1. Dodávateľ bude realizovať plnenie tejto Zmluvy na základe jednotlivých objednávok, ktoré bude vystavovať na základe svojich potrieb Objednávateľ.
2. Dodávateľ je povinný dodať tovar do 14 dní odo dňa doručenia objednávky od Objednávateľa, ak sa Zmluvné strany nedohodnú na inej lehote. V prípade servisného zásahu je Dodávateľ povinný zabezpečiť nástup na servisný zásah servisného technika v sídle Objednávateľa a v regionálnych pracoviskách Objednávateľa na opravu do 48 hodín od oznámenia závady a zabezpečiť dodanie náhradného dielu do 14 pracovných dní od oznámenia závady.
3. Objednávateľ bude objednávky Dodávateľovi doručovať prostredníctvom e-mailu na e-mailovú adresu oprávnenej osoby určenej Dodávateľom. V objednávke bude uvedená najmä špecifikácia jednotlivých objednávaných položiek, konkrétne miesto dodania a celková cena, určená v súlade s touto Zmluvou.
4. Dodávateľ je povinný najneskôr nasledujúci pracovný deň po dni doručenia objednávky potvrdiť príjem a akceptáciu objednávky a to písomnou formou, ( e-mailom,).
5. V prípade, ak Dodávateľ z akýchkoľvek dôvodov, s výnimkou dôvodov spočívajúcich vo vyššej moci nepotvrdí (neakceptuje) objednávku v lehote stanovenej v bode 4. tohto článku a to ani po telefonickej zo strany Objednávateľa, považuje sa nasledujúci pracovný deň po dni doručenia riadne vystavenej objednávky Dodávateľovi za deň akceptácie objednávky.
6. Čiastkovými objednávkami podľa tejto Zmluvy:
7. bude Dodávateľ zaviazaný dodať Objednávateľovi tovar a služby, ktorých počet bude špecifikovaný v jednotlivých objednávkach Objednávateľa podľa Prílohy č. 1 Zmluvy;
8. bude Objednávateľ zaviazaný zaplatiť Dodávateľovi zmluvnú cenu za predmet plnenia špecifikovanú v jednotlivých objednávkach.

**Článok IV.**

Práva a povinnosti zmluvných strán

1. Dodávateľ sa zaväzuje realizovať predmet Zmluvy riadne, včas, s odbornou starostlivosťou, vo vlastnom mene, na vlastnú zodpovednosť a v súlade s podmienkami dohodnutými v tejto Zmluve a so všeobecne záväznými právnymi predpismi a inými predpismi platnými v Slovenskej republike.
2. Zmluvné strany sa zaväzujú, že pri plnení tejto Zmluvy budú navzájom spolupracovať a vyvinú maximálne úsilie a potrebnú súčinnosť, aby bol predmet Zmluvy zrealizovaný v súlade so Zmluvou.
3. V prípade nepredvídateľných okolností (najmä vis major), brániacich riadnemu splneniu záväzku vyplývajúcemu z tejto Zmluvy a následných čiastkových objednávok, je Zmluvná strana, u ktorej tieto okolnosti nastali, povinná tieto bezodkladne oznámiť druhej Zmluvnej strane.
4. Dodávaný spotrebný materiál a náhradné diely musia byť nové, nepoužívané, nerepasované a originálne od výrobcu Triumph Adler. V prípade, ak Dodávateľ dodá spotrebný materiál, ktorý nespĺňa požiadavky v zmysle tohto bodu, Objednávateľ nemá povinnosť takýto spotrebný materiál prevziať. Dodávateľ bude povinný dodať nový spotrebný materiál v zmysle požiadaviek uvedených v tomto bode do 5 dní odo dňa odmietnutia nevhodného spotrebného materiálu Objednávateľom.
5. Objednávateľ nie je povinný zakúpiť predpokladané množstvo tovaru tvoriaceho predmet plnenia Zmluvy, ani jeho celkový finančný objem. Celkové zakúpené množstvo predmetu plnenia Zmluvy bude závisieť od finančných možností a konečných potrieb Objednávateľa - tzn., že Objednávateľ si vyhradzuje právo zmeniť predpokladané množstvo tovaru pri jednotlivých položkách pri dodržaní jednotkových cien a celkovej ceny predmetu plnenia. Pre vylúčenie pochybností znenie tohto bodu sa bude uplatňovať aj pri poskytovaní služieb Dodávateľom v zmysle Prílohy č. 1 Zmluvy.
6. Dodávateľ je povinný zabezpečiť minimálne 4 servisných technikov vyškolených na servis multifunkčných zariadení Triumph Adler a minimálne 2 servisných technikov vyškolených na inštaláciu softvéru MyQ. Menný zoznam certifikovaných technikov je uvedený v Prílohe č. 2 - Zoznam servisných technikov Dodávateľa certifikovaných na servisné úkony a inštaláciu softvéru. V prípade zmeny servisných technikov počas trvania Zmluvy Dodávateľ nahlási zmenu do 3 pracovných dní kontaktnej osobe Odboru prevádzky Objednávateľa e-mailovou komunikáciou.
7. Dodávateľ musí byť autorizovaný servisný partner výrobcu zariadení – Triumph Adler. Dodávateľ musí disponovať potvrdením výrobcu, že je autorizovaný na servis multifunkčných zariadení značky Triumph Adler (postačuje kópia/scan potvrdenia).
8. Dodávateľ má povinnosť byť zapísaný v registri partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“). Dodávateľ je povinný počas celého trvania tejto Zmluvy byť zapísaný v registri partnerov verejného sektora a dodržiavať povinnosti podľa zákona č. 315/2016 Z. z. a prostredníctvom oprávnenej osoby overovať identifikáciu konečných užívateľov výhod.
9. V prípade, že Dodávateľovi vznikne povinnosť na zápis do registra partnerov verejného sektora po podpise tejto Zmluvy, je povinný oznámiť túto skutočnosť Objednávateľovi bezodkladne, najneskôr do 3 pracovných dní od kedy sa o tejto povinnosti dozvedel.

**Článok V.**

Doba trvania Zmluvy

1. Táto Zmluva sa uzatvára na dobu 24 mesiacov od účinnosti Zmluvy, alebo do vyčerpania finančného limitu podľa článku II ods. 1 tejto Zmluvy, podľa toho, ktorá udalosť nastane skôr.
2. Pred uplynutím doby trvania tejto Zmluvy podľa ods. 1 tohto článku Zmluvy je možné túto Zmluvu ukončiť nasledovnými spôsobmi:
3. vzájomnou písomnou dohodou Zmluvných strán,
4. výpoveďou, a to bez uvedenia dôvodu s výpovednou dobou 2 mesiacov, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej Zmluvnej strane,
5. odstúpením od Zmluvy.

3. Právo odstúpiť od Zmluvy vzniká porušením povinností dohodnutých Zmluvnými stranami v Zmluve jednou zo Zmluvných strán.

4. Odstúpenie je možné aj od čiastočne splnenej Zmluvy.

5. V prípade podstatného porušenia tejto Zmluvy je odstupujúca strana oprávnená od Zmluvy odstúpiť, ak to písomne oznámi druhej Zmluvnej strane bez zbytočného odkladu po tom, čo sa o tomto porušení dozvedela.

6. Zmluvné strany označujú porušenie Zmluvy za podstatné:

a) ak Dodávateľ preruší poskytovanie plnenia na dlhšie ako na 30 kalendárnych dní bez súhlasu Objednávateľa, a to z dôvodov spočívajúcich na jeho strane (t. j. na strane Dodávateľa),

b) ak Dodávateľ poskytuje plnenie v rozpore s ustanoveniami tejto Zmluvy,

c) ak Dodávateľ mešká z dôvodov spočívajúcich na jeho strane s poskytnutím plnenia viac ako 30 kalendárnych dní,

d) ak nastanú okolnosti uvedené v ust. § 15 zákona o registri partnerov verejného sektora alebo ak Dodávateľ poruší povinnosti uvedené v článku IV bode 9. a 10. tejto Zmluvy,

e) strata oprávnenia na vykonávanie činností, ktorá bezprostredne súvisí s predmetom tejto Zmluvy,

f) ak sa preukáže, že Dodávateľ v ponuke predloženej vo verejnom obstarávaní predložil nepravdivé doklady, alebo uviedol nepravdivé, neúplné, alebo skreslené údaje,

g) ak je voči Zmluvnej strane vedené konkurzné konanie, alebo reštrukturalizačné konanie, je v konkurze, v reštrukturalizácii, bol proti nej zamietnutý návrh na vyhlásenie konkurzu pre nedostatok majetku,

h) ak Zmluvná strana vstúpila do likvidácie, alebo bola na ňu zriadená nútená správa,

i) ak je voči Zmluvnej strane vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),

j) ak tak ustanovuje osobitný zákon.

7. V prípade, že dôjde k porušeniu tejto Zmluvy, ktoré Zmluvné strany neoznačili ako podstatné, platia pri odstúpení od Zmluvy pravidlá upravené príslušnými ustanoveniami Obchodného zákonníka.

8. Oznámenie o odstúpení musí byť podpísané štatutárnym orgánom odstupujúcej Zmluvnej strany a nadobúda účinnosť dňom jeho doručenia do sídla druhej Zmluvnej strany uvedeného v tejto Zmluve.

9. V prípade odstúpenia od Zmluvy, zmeny Zmluvy, alebo dočasného prerušenia plnenia z dôvodu porušenia Zmluvy, zaplatí Zmluvná strana porušiteľa druhej Zmluvnej strane všetky preukázané náklady a škody, ktoré jej z tohto dôvodu vzniknú.

10. Ak oprávnená Zmluvná strana nevyužije právo odstúpiť od Zmluvy, vzniká porušujúcej Zmluvnej strane povinnosť pristúpiť na primeranú zmenu Zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku.

1. V prípade odstúpenia Objednávateľa od Zmluvy, má Dodávateľ právo na zaplatenie ceny za predmet plnenia, ktorý bol dodaný/poskytnutý v súlade s touto Zmluvou riadne a včas a na základe čiastkových objednávok.

**Článok VI.**

Sankcie, reklamácia vád

1. V prípade, že Dodávateľ poruší svoju povinnosť poskytnúť Objednávateľovi predmet plnenia alebo Dodávateľ neposkytne predmet plnenia Objednávateľovi včas v zmysle tejto Zmluvy, vzniká Objednávateľovi nárok na zaplatenie zmluvnej pokuty vo výške 2.500,- EUR. Ak poruší Dodávateľ inú svoju povinnosť vyplývajúcu mu z tejto Zmluvy, Objednávateľovi vznikne nárok na zaplatenie zmluvnej pokuty vo výške 1.000,-EUR. V prípade porušenia povinnosti Dodávateľa dodať spotrebný materiál a náhradné diely, ktoré musia byť nové, nepoužívané, nerepasované a originálne od výrobcu Triumph Adler má Objednávateľ nárok na zmluvnú pokutu vo výške 5.000,- Eur za každé jedno porušenie.
2. Objednávateľ je oprávnený nie však povinný si svoj nárok na zaplatenie zmluvnej pokuty uplatniť. Zmluvná pokuta je splatná najneskôr 5. pracovný deň odo dňa doručenia písomného uplatnenia zmluvnej pokuty voči Dodávateľovi.
3. Ak Objednávateľ nezaplatí Dodávateľovi cenu dohodnutú v súlade s článkom II tejto Zmluvy, Dodávateľ má právo odstúpiť od Zmluvy pričom ide o tzv. hrubé porušenie zmluvnej povinnosti zo strany Objednávateľa.
4. Uplatnenie zmluvnej pokuty v prípade Objednávateľa či Dodávateľa nemá vplyv na neskôr uplatnený nárok na náhradu škody.
5. Zmluvná strana, ktorá poruší svoju povinnosť vyplývajúcu zo Zmluvy, je povinná nahradiť škodu tým spôsobenú druhej Zmluvnej strane. Náhrada škody sa riadi príslušnými ustanoveniami Obchodného zákonníka.
6. Každá zo Zmluvných strán je oprávnená požadovať od druhej Zmluvnej strany náhradu škody v celom rozsahu aj v prípade, že ide o porušenie povinnosti druhej Zmluvnej strany, na ktorú sa vzťahuje zmluvná pokuta.
7. Dodávateľ je povinný počas realizácie Zmluvy riadiť svoje činnosti tak, aby nedošlo k poškodeniu majetku Objednávateľa a tretích osôb. Za vzniknutú škodu zodpovedá Dodávateľ v plnom rozsahu. Škody, ktoré spôsobí Dodávateľ na majetku Objednávateľa alebo na majetku tretích osôb, je povinný Dodávateľ odstrániť na svoje náklady v primeraných termínoch určených Objednávateľom.
8. Ak Dodávateľ neodstráni škody spôsobené na majetku Objednávateľa alebo na majetku tretích osôb v lehote určenej Objednávateľom v písomnej výzve, je Objednávateľ oprávnený tieto škody odstrániť sám, pričom Dodávateľ je povinný uhradiť Objednávateľovi všetky náklady s tým súvisiace na základe osobitnej faktúry vystavenej Objednávateľom, ktorej lehota splatnosti je do 30 dní od jej preukázateľného doručenia Dodávateľovi.
9. Dodávateľ poskytuje Objednávateľovi záruku za tovar spočívajúcu vtom, že dodaný tovar bude v záručnej dobe spôsobilý na použite na účel dohodnutý touto Zmluvou a/alebo obvyklý účel a že si zachová obvyklé vlastnosti a/alebo vlastnosti dohodnuté touto Zmluvou. Záručná doba začína plynúť nasledujúci deň po dni riadneho prevzatia tovaru osobou oprávnenou konať za Objednávateľa vo veciach prevzatia tovaru.
10. Dĺžka záručnej doby je 24 mesiacov.
11. Objednávateľ v prípade zistenia vady resp. vád na dodanom tovare tieto písomne oznámi (Reklamácia) Dodávateľovi bez zbytočného odkladu po ich zistení. Reklamácia musí byť podaná výlučne písomne a v záručnej dobe, inak je neplatná.
12. Reklamácia musí obsahovať označenie vady, popis, ako sa prejavuje a voľbu Objednávateľa z nárokov z vád tovaru podľa ust. § 436 a nasl. Obchodného zákonníka.
13. Dodávateľ je povinný oprávnenú Reklamáciu vyriešiť v lehote 30 dní odo dňa jej riadneho doručenia.
14. Záručná doba sa predlžuje o počet kalendárnych dní, počas ktorých nebol dodaný tovar plne funkčný po dobu dlhšiu než 24 hodín, ak táto nefunkčnosť bola spôsobená vadou v záručnej dobe, riadne oznámenou Objednávateľom Dodávateľovi.
15. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby Dodávateľovi, sa považuje za uplatnenú včas.
16. Dodávateľ zodpovedá aj za vady, ktoré sa vyskytnú po uplynutí záručnej doby, pokiaľ boli spôsobené porušením jeho povinností.
17. Každá komunikácia podľa tejto zmluvy medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, alebo osôb oprávnených na vecné a obchodné rokovania:

Za objednávateľa: Tomáš Kročko; +421 918 612 313; tomas.krocko@apa.sk,

Za dodávateľa: .................................................

Všetky oznámenia medzi zmluvnými stranami týkajúce sa plnenia tejto zmluvy musia byť vykonané v písomnej podobe a doručené faxom, osobne, elektronicky alebo poštou druhej zmluvnej strane podľa tohto článku tejto zmluvy.

1. Zmluvné strany sa dohodli, že písomnú podobu komunikácie považujú za zachovanú aj v prípade elektronickej komunikácie (e-mail). To však neplatí, ak ide o právne úkony, s ktorými nastáva zmena, vznik a zánik práv a povinností vyplývajúcich z tejto zmluvy. Takéto oznámenia musia byť vykonané v písomnej podobe a druhej strane doručené buď osobne alebo doporučeným listom či inou formou registrovaného poštového styku na adresu uvedenú na titulnej stránke tejto zmluvy.

**Článok VII.**

**Záverečné ustanovenia**

1. Táto Zmluva nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Dodávateľ podpisom tejto Zmluve vyhlasuje, že bol oboznámený s povinnosťou Objednávateľa zverejniť túto Zmluvu v Centrálnom registri zmlúv vedenom na Úrade vlády SR.
3. Zmeny a dodatky k tejto Zmluvy je možné vykonať iba v súlade s platnou legislatívou a len formou písomných číslovaných dodatkov, podpísaných oboma Zmluvnými stranami.
4. Vzťahy Zmluvných strán súvisiace s touto Zmluvou a v tejto Zmluve bližšie neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
5. Táto zmluva je vyhotovená v piatich exemplároch, z toho štyri si ponechá Objednávateľ a jeden Dodávateľ.

Neoddeliteľnou súčasťou tejto zmluvy sú prílohy:

Príloha č. 1 – Ceny a položky predmetu plnenia

Príloha č. 2 – Zoznam servisných technikov Dodávateľa certifikovaných na servisné úkony a inštaláciu softvéru

V ........................, dňa................ V ........................, dňa................

Za objednávateľa: Za dodávateľa:

 ...................................... ......................................

 Mgr. Jozef Kiss, MA

 generálny riaditeľ

**Príloha č. 1: Ceny a položky predmetu plnenia**

|  |  |  |  |  |  |  |
| --- | --- | --- | --- | --- | --- | --- |
| **Technické vlastnosti** | **Jednotka** | **Návrh** | **Cena za kus bez DPH** | **Cena za kus s DPH** | **DPH** | **Cena spolu s DPH** |
| Servis a oprava multifunkčných zariadení Triumph Adler | hodín | 300 |   |   |   |   |
| Práca servisného technika na účel nastavenia softvéru pre zabezpečenie a sledovanie tlače MyQ | hodín | 80 |   |   |   |   |
| Maintenance kit 6315A | ks | 12 |   |   |   |   |
| Maintenance kit 8505A | ks | 10 |   |   |   |   |
| Maintenance kit 8505C | ks | 10 |   |   |   |   |
| Set gumičiek do ADF | ks | 8 |   |   |   |   |
| Set gumičiek do zásobníkov papiera. | ks | 50 |   |   |   |   |
| MyQ podpora/aktualizácia Embedded/Lite Terminal na 54 zariadení – ročná licencia | ks | 1 |   |   |   |   |
| Maintenance kit 8505B  | ks | 4 |   |   |   |   |
| Prevodovka na dvihanie papiera v zasobnikoch 303NF94043 | ks | 6 |   |   |   |   |
| HDD disk 250GB | ks | 5 |   |   |   |   |
| Spojka na duplex CLUTCH 50 Z35R 302KV44041 | ks | 5 |   |   |   |   |
| Motor na dvihanie papiera v zasobnikoch 4 a 3. 93NF94091 | ks | 4 |   |   |   |   |
| UNIT LOW VOLTAGE 3505CI/4505CI/5505CI/3555I 302N494082 | ks | 7 |   |   |   |   |
| Charger B&W MC-6720 302NJ93031 | ks | 10 |   |   |   |   |
| Charger Collor MC-8720 302NH93071 | ks | 10 |   |   |   |   |
| 302FZ44040 - 2FZ44040 - FAN BOX COOLING | ks | 10 |   |   |  |  |
| **Cena celkom bez****DPH** | **€** |
| **Cena celkom s DPH** | **€** |

**Príloha č. 2: Zoznam servisných technikov Dodávateľa certifikovaných na servisné úkony a inštaláciu softvéru**